Kolonihaver, ændring af kolonihaveloven 2014 
Sagsfremstilling 
14.    Kolonihaver, ændring af kolonihaveloven 2014  
                                                                                                                        Åbent 
Sagsnr.: 326-2014-6008        J.nr.: 01.12.00            Charlotte Lund.: 326-2014-70191 
  
[adresse] 
Den 1. juli 2014 træder lov om ændring af kolonihaver i kraft. Lovændringen betyder bl.a., at der fra 1. juli 2014 skal 
føres og anvendes ventelister for alle offentligt ejede kolonihavearealer. 
Hvis kommunen udlejer flere arealer eller hele områder til en haveforening eller Kolonihaveforbundet, skal kommunen
kræve i areallejekontrakten, at foreningen opfylder kravene i loven og fører ventelisten. 
Samtidig er der nævnt i loven, at ejeren (kommunen) kan bestemme, at alene personer med bopæl i den kommune, 
hvori et kolonihaveområde er beliggende, kan optages på venteliste i dette område. Formålet er at give kommunen 
mulighed for at forbeholde kommunens kolonihaver deres egne borgere, jf. bilag 1 
  
Notat vedr. lovændringen er vedlagt, bilag 1. 
  
På nuværende tidspunkt er der ingen ventelister til Kalundborg Kommunes kolonihaver. 
  
De nuværende lejekontrakter udløber i 2016.  
  
Administrationen foreslår, at der udarbejdes et tillæg til de nuværende lejekontrakter, hvor der stilles krav om 
ventelister jf. lov om ændring af kolonihave samt krav om, at leje af kolonihavelodder skal være forbeholdt 
Kalundborg Kommunes borgere.  
  
BEHANDLING 
Direktionen, Teknik- og Miljøudvalget, Økonomiudvalget, Kommunalbestyrelsen.  
  
INDSTILLING 
Teknik- og Miljøchefen indstiller at der udarbejdes tillæg til de nuværende lejekontrakter med krav om oprettelse af 
ventelister samt krav om, at havelodder er forbeholdt Kalundborg Kommunes borgere. 
  
ØKONOMISKE KONSEKVENSER 
Der er ingen økonomiske konsekvenser ved forslaget. 
  
Direktionens møde den 5. august 2014: 
Direktionen vedtog at anbefale teknik- og miljøchefens indstilling. 
Teknik- og Miljøudvalgets møde den 11. august 2014: 
Udvalget vedtog at anbefale Direktionens indstilling. 
Økonomiudvalgets møde den 20. august 2014: 
Økonomiudvalget vedtog at anbefale Teknik- og Miljøudvalgets indstilling. 
  
Bilag 
  
  
  
  
  
Kommunalbestyrelsens møde den 27. august 2014: 
Bilag 1, notat om ændring af kolonihaveloven 
[adresse] 
Kommunalbestyrelsen vedtog at godkende Økonomiudvalgets indstilling med den præcisering, at der kan 
lejes ud til borgere udenfor kommunen, såfremt der ikke er personer på venteliste. 
